./data/phi1017/phi015/phi1017.phi015.perseus-lat2.xml
Cogita, quam multa temere pro pecunia, quam multa laboriose pro honore temptaveris; aliquid et pro otio audendum est, aut in ista sollicitudine procurationum et deinde urbanorum officiorum senescendum in tumultu ac semper novis fluctibus, quos effugere nulla modestia, nulla vitae quiete contigit  Quid enim ad rem pertinet, an tu quiescere velis ? Fortuna tua non vult  Quid si illi etiam nunc permiseris crescere? Quantum ad successus accesserit, accedet ad metus